section_heading: Oprema
paragraph_text: O elektronskoj opremi Su-34 objavljeno je malo podataka. Radar je iz obitelji Žuk, ima domet 240 km, a prati cilj na 185 km. Modificirani radar N-012 je namijenjen za promatranje stražnje polusfere. Sposoban je otkrivati protivničke rakete zrak-zrak, a vjerojatno je kompatibilan s inačicom rakete R-73 za lansiranje unatrag. Avion je opremljen sustavima za satelitsku i inercijsku navigaciju, sustavima za aktivno i pasivno elektronsko ometanje i uređajima za komunikaciju. Središnje računalo može samostalno planirati misiju i voditi avion. Planirano je da serijski avioni imaju IC, laserski i opto-elektronski sustav za otkrivanje i obilježavanje ciljeva koji je povezan s ciljnikom na kacigi pilota, a planira se i mogućnost spajanja kontejnera s termovizijskim i/ili TV sustavima za otkrivanje ciljeva i let noću. minijatura|desno|250px| Su-34 je naoružan automatskim topom GŠ-301 kalibra 30 mm. Na avionu postoji 12 podvjesnih točaka. Na svih 12 moguće je spojiti rakete zrak-zrak (na 6 točaka rakete R-73, na 8 taočaka R-77 RVV-AE i na 8 točaka razne inačice rakete R-27). Su-34 može biti naoružan sa 6 vođenih raketa zrak-površina obitelji H-25M, H-29, S-25L ili H-31. Za djelovanje s veće udaljenosti avion se naoružati s tri rakete H-59M. Bombardersko naoružanje uključuje do 3 vođene bombe KAB-1500, do 6 vođenih bombi KAB-500, do 34 bombe FAB-100, 22 bombe FAB-250 ili 12 bombi FAB-500. Na potkrilne nosače moguće je spojiti šest lansera NRZ s ukupno 180 raketnih zrna S-8 ili 30 raketnih zrna S-13. Na tri spojišta se mogu nositi spremnici za gorivo, a na dva spremnici za elektronsko ometanje Sorbcija.